PATVIRTINTA

Elektrėnų sav. Vievio gimnazijos

direktoriaus 2019 m. birželio 5d.

įsakymu Nr.6V-127

**ELEKTRĖNŲ SAV. VIEVIO GIMNAZIJOS UGDYMO KARJERAI TVARKOS APRAŠAS**

I.BENDROSIOS NUOSTATOS

1. Ugdymo karjerai tvarkos aprašas parengtas vadovaujantis Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. liepos 4d. įsakymu Nr. V-1090/A1-314 „Dėl profesinio orientavimo vykdymo tvarkos aprašo patvirtinimo“ ir Lietuvos Respublikos švietimo ir mokslo ministro 2014 m. sausio 15d. įsakymu Nr. V-72 „ Dėl ugdymo karjerai programos patvirtinimo“.

2. Ugdymo karjerai tvarkos aprašas nustato ugdymo karjerai paslaugų teikimo gimnazijoje tvarką, atsakingų asmenų funkcijas ir veiklos koordinavimą.

3. Ugdymo karjerai tikslas – sudaryti sąlygas mokiniams ugdytis karjeros kompetencijas, padėti mokiniams pasirinkti ateities kelią ir kurti savo karjerą.

4. Ugdymo karjerai uždaviniai:

4.1. sudaryti mokiniams galimybes įsivertinti savo individualias savybes;

4.2. teikti informaciją apie studijų galimybes;

4.3. organizuoti pažintines išvykas, patyriminius vizitus, ekskursijas, susitikimus su darbdaviais, įvairių profesijų atstovais;

4.4. padėti mokiniams pasirinkti dalykus, pasirengti individualius mokymosi planus;

4.5. skatinti mokinius kelti karjeros tikslus, priimti sprendimus;

4.6. vykdyti profesinį konsultavimą ( individualiai ir grupėse);

4.7. organizuoti profesinį veiklinimą – veiklas, kurių metu mokiniai galėtų iš arčiau susipažinti su įvairiomis profesijomis, pažinti įvairias užimtumo sritis.

II. ATSAKINGI ASMENYS IR JŲ FUNKCIJOS

5. Gimnazijoje sudaryta ugdymo karjerai organizavimo darbo grupė (toliau – darbo grupė), kuri parengia ugdymo karjerai veiklų organizavimo gimnazijoje planą.

6. Darbo grupės sudėtį tvirtina gimnazijos direktorius.

7. Darbo grupė:

7.1. planuoja ugdymo karjerai veiklą;

7.2.teikia rekomendacijas mokytojams ir klasių auklėtojams dėl ugdymo karjerai veiklų įgyvendinimo;

7.3. organizuoja įvairius renginius ugdymo karjerai klausimais.

8. Mokytojai:

8.1. ugdymą karjerai integruoja į dalykų turinį;

8.2. supažindina mokinius su savo specialybę, su savo dėstomo dalyko pritaikymu ir jo reikšme renkantis mokymosi kryptį.

9. Klasių auklėtojai:

9.1. 1-2 klasės valandėles per mokslo metus skiria ugdymo karjerai veikloms;

9.2. organizuoja išvykas, ekskursijas į įmones, aukštųjų ir profesinių mokyklų organizuojamas atvirų durų dienas, studijų muges;

9.3. konsultuoja savo auklėtinius trenkantis profesiją;

9.4. stebi ir konsultuoja savo auklėtinius rengiant Ugdymo karjerai planus;

9.5. padedant direktoriaus pavaduotojai ugdymui padeda 2-3 g. klasių mokiniams parengti ir koreguoti individualius ugdymosi planus.

III. UGDYMO KARJERAI PASLAUGŲ TEIKIMO REIKALAVIMAI

10. Ugdymo karjerai paslaugos teikiamos tokia tvarka:

10.1. Mokytojai:

10.1.1. 5-8, 1-4 gimnazinių klasių mokiniams ugdymą karjerai integruoja į dalykų turinį;

10.1.2. mokiniams pateikia informaciją apie specialybes, savo dalyko pritaikymą, supažindina mokinius su ugdymo karjerai šaltiniais ir apie tai įrašo dalyko turinyje elektroniniame dienyne;

10.1.3. į savo pamokas gali pasikviesti buvusius mokinius, studijuojančius mokytojo dėstomus ar giminingus dalykus.

10.2. Klasių auklėtojai:

10.2.1. 5-8, 1-2 gimnazinėse klasėse ugdymą karjerai integruoja į klasės valandėlių turinį;

10.2.2. teikia mokiniams ir jų tėveliams informaciją apie specialybes, stojimo sąlygas;

10.2.3. 2-3gimnazinių klasių mokinius supažindina su dokumentais, priėmimo į aukštąsias ir profesines mokyklas sąlygomis, darbo pasiūlymais, konsultuoja individualių ugdymosi planų rengimo klausimais;

10.2.4. organizuoja įvairias išvykas, ekskursijas į įvairias įstaigas, aukštųjų ir profesinių mokyklų atvirų durų dienas, studijų muges. Apie tai įrašo klasės vadovo veiklos turinyje elektroniniame dienyne;

10.2.5. padeda mokiniams rengti karjeros planus, pildyti karjeros aplankus;

10.2.6. 2-3g. klasių mokinius bei jų tėvus konsultuoja vidurinio ugdymo programos įgyvendinimo klausimais.

10.3. Darbo grupės nariai:

10.3.1. atlieka testus pažintiniams gebėjimas nustatyti (5-8, 1-2 g. klasių mokiniams);

10.3.2. atlieka įvairius tyrimus;

10.3.3. teikia mokiniams informaciją apie specialybių ir profesijų turinį, studijų ir mokymosi galimybes, supažindina su mokiniams aktualiomis internetinėmis svetainėmis;

10.3.4. klasės auklėtojus ir mokytojus informuoja apie naujoves ugdymo karjerai srityje;

10.3.5. konsultuoja klasės auklėtojus mokinių karjeros planų parengimo klausimais;

10.3.6. teikia konsultacijas mokiniams bei jų tėveliams dėl individualių ugdymo planų rengimo;

10.3.7. teikia ataskaitas įvairioms institucijoms apie ugdymo karjerai įgyvendinimą gimnazijoje.

IV. VEIKLOS KOORDINAVIMAS

11. Ugdymo karjerai veiklą gimnazijoje koordinuoja darbo grupė, sudaryta direktoriaus įsakymu.

12. Ugdymo karjerai grupę sudaro klasių auklėtojai (iš įvairių klasių koncentrų), karjeros konsultantas, socialinis pedagogas, psichologas ir direktoriaus pavaduotojas ugdymui, kuruojantis ugdymą karjerai gimnazijoje.

­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_